ai4bharat/Pralekha huggingface dataset:
संरक्षण मंत्रालय
संरक्षण मंत्री राजनाथ सिंह यांनी, भारताच्या 10 कोटी अमेरीकी डॉलर्स कर्जसहाय्या अंतर्गत तयार केलेल्या 12 अतिवेगवान तटरक्षक नौका व्हिएतनामला केल्या सूपूर्द
भारतीय संरक्षण उत्पादन क्षेत्राच्या ‘मेक इन इंडिया, मेक फॉर द वर्ल्ड’ ध्येयदृष्टीचे आणि व्यावसायिक उत्कृष्टतेचे हे एक महत्वपूर्ण उदाहरण - संरक्षण मंत्री
वृद्धींगत सहकार्याद्वारे भारताच्या संरक्षण औद्योगिक परिवर्तनाचा एक भाग होण्यासाठी संरक्षण मंत्र्यांनी व्हिएतनामला केले आमंत्रित
संरक्षण मंत्री राजनाथ सिंह यांनी 9 जून 2022 रोजी, हे फॉन्ग इथल्या होंग हा जहाज बांधणी कारखान्याला दिलेल्या भेटीदरम्यान 12 अतिवेगवान तटरक्षक नौका व्हिएतनामला सूपूर्द केल्या.
भारताने व्हिएतनामला दिलेल्या 10 कोटी अमेरीकी डॉलर्स कर्जसहाय्या अंतर्गत या बोटी बांधण्यात आल्या आहेत.
यातल्या सुरुवातीच्या पाच नौका भारतातील लार्सन अँड टुब्रो जहाज बांधणी कारखान्यात बांधल्या असून इतर सात नौका, हाँग हा जहाज बांधणी कारखान्यात बांधण्यात आल्या. तटरक्षक नौकांच्या सुपूर्द सोहळ्यात भारत आणि व्हिएतनामचे वरिष्ठ नागरी आणि लष्करी अधिकारी उपस्थित होते.
पंतप्रधान नरेंद्र मोदी यांच्या ‘मेक इन इंडिया, मेक फॉर द वर्ल्ड’चे झळाळते उदाहरण म्हणून या प्रकल्पाचे वर्णन संरक्षण मंत्र्यांनी आपल्या भाषणात केले. कोविड-19 महामारीमुळे आव्हाने असतानाही प्रकल्पाची यशस्वी पूर्णता हे भारतीय संरक्षण उत्पादन क्षेत्र तसेच हाँग हा, जहाज बांधणी कारखान्याच्या वचनबद्धतेचे आणि व्यावसायिक उत्कृष्टतेचे प्रमाण आहे असे ते म्हणाले. हा प्रकल्प भविष्यात भारत आणि व्हिएतनाम यांच्यातील अनेक सहकार्यात्मक संरक्षण प्रकल्पांची नांदी ठरेल, असा विश्वास त्यांनी व्यक्त केला.
वृद्धींगत सहकार्याद्वारे भारताच्या संरक्षण औद्योगिक परिवर्तनाचा एक भाग होण्यासाठी संरक्षण मंत्र्यांनी व्हिएतनामला आमंत्रित केले.
पंतप्रधानांच्या ‘आत्मनिर्भर भारत’ उद्दीष्टाअंतर्गत भारतीय संरक्षण उद्योगाने आपल्या क्षमतांमध्ये लक्षणीय वाढ केली आहे, असे प्रतिपादन त्यांनी केले. भारताला संरक्षण उत्पादन केंद्र बनवण्यासाठी देशांतर्गत उद्योग उभारणे हे उद्दिष्ट आहे, ते केवळ देशांतर्गत गरजाच नाही तर आंतरराष्ट्रीय गरजाही पूर्ण करेल यावर त्यांनी भर दिला.
संरक्षण मंत्री व्हिएतनामच्या तीन दिवसांच्या अधिकृत दौऱ्यावर आहेत. हनोई इथे 08 जून 2022 रोजी भेटीच्या पहिल्या दिवशी, राजनाथ सिंह यांनी व्हिएतनामचे संरक्षण मंत्री जनरल फान व्हॅन गियांग यांच्याशी द्विपक्षीय चर्चा केली. संरक्षण सहकार्य वाढवण्यासाठी उभयतांनी ‘भारत-व्हिएतनाम संरक्षण भागीदारी 2030 च्या दृष्टीने संयुक्त दृष्टी विधानावर’ स्वाक्षरी केली.
उभय देशांदरम्यान परस्पर फायदेशीर दळणवळण सहकार्याची प्रक्रिया सुलभ करण्यासाठी सामंजस्य करारावरही स्वाक्षरी करण्यात आली. व्हिएतनामचे राष्ट्रपती गुयेन झुआन फुक आणि पंतप्रधान फाम मिन्ह चिन्ह यांचीही संरक्षण मंत्र्यांनी भेट घेतली.
गृह मंत्रालय
विविध बँकांच्या संघाशी संबंधित सुमारे 289.15 कोटी रुपयांच्या गैरव्यवहार प्रकरणी सुरू असलेल्या तपासादरम्यान सीबीआयकडून एका खाजगी बँकेच्या मुख्य व्यवस्थापकांना अटक
मुंबई, 10 जुलै 2023
विविध बँकांच्या संघाशी संबंधित 289.15 कोटी रुपयांच्या गैरव्यवहार प्रकरणी सुरू असलेल्या तपासादरम्यान आज सीबीआयने एका खाजगी बँकेचे अध्यक्ष आणि व्यवस्थापकीय संचालकांना अटक केली.
नवी दिल्लीतील एका खाजगी कंपनीविरुद्ध तसेच अध्यक्ष आणि व्यवस्थापकीय संचालक, संचालक, हमीदार, तसेच इतर काही सार्वजनिक क्षेत्रातील व्यक्ती आणि खाजगी व्यक्तींविरोधात 25 मे 2022 रोजी ही तक्रार दाखल करण्यात आली आहे. बँक ऑफ इंडिया, युनियन बँक ऑफ इंडिया, कॅनडा बँक, बँक ऑफ बडोदा आणि युको बँक अशा बँकांच्या संघाची सुमारे 289.15 कोटी रुपयांची फसवणूक केल्याप्रकरणी हा गुन्हा दाखल करण्यात आली आहे. या प्रकरणी, मेसर्स तिरूपती इन्फ्राप्रोजेक्ट प्रायव्हेट लिमिटेड कंपनीचे अध्यक्ष आणि व्यवस्थापकीय संचालक जगमोहन गर्ग यांना अटक करण्यात आली असून त्यांना 13 जुलै 2023 पर्यन्त पोलिस कोठडी देण्यात आली आहे.
बँक ऑफ इंडियाच्या नेतृत्वाखालील या बँक संघाने, कर्जदार कंपनीला, 2009 ते 2014 या कालावधीत, नवी दिल्लीत पश्चिम विहार इथे एक हॉटेल आणि इतर व्यावसायिक गाळे बांधण्यासाठी 300 कोटी रुपयांचे कर्ज मंजूर केले होते. मात्र, या आरोपीने, कर्जदात्या बँक संघाला काहीही कल्पना न देता, ह्या कथित हॉटेल आणि व्यावसायिक जागांची अनेक व्यावसायिक/किरकोळ विक्रेते/कार्यालये यांना परस्पर विक्री केली, असा आरोप ठेवण्यात आला आहे. तसेच या खरेदीदारांकडून मिळालेले पैसे अन्यत्र वळवण्यात आल्याचाही आरोप आहे.
या प्रकरणी आधी 27.05.2022 रोजी आरोपीशी संबंधित विविध ठिकाणी घालण्यात आलेल्या छाप्यादरम्यान, अशा गैरव्यवहारांशी संबंधित कागदपत्रे हस्तगत करण्यात आली आहेत. तपासादरम्यान, सीबीआय ने अनेक साक्षीदार, बँकांचे अधिकारी, कर्जदार कंपनीच्या अधिकाऱ्यांची चौकशी केली आहे.अधिक माहितीसाठी, कृपया CBI वेबसाइटवर उपलब्ध असलेल्या AC-V, CBI, दिल्लीच्या FIR/RC 2232022A0003 दिनांक 25.05.2022 मध्ये अधिक तपशील पहावेत.
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 60
महिला आणि बालविकास मंत्रालय
महिला उपजिविका आणि कौशल्य विकासाद्वारे महिला सशक्तीकरणासाठी महिला आणि बाल विकास मंत्रालय आणि कौशल्य विकास मंत्रालय यांच्यात सामंजस्य करार
(नवी दिल्ली, 8 मार्च 2019
महिला उपजिविका सुधारणा आणि कौशल्य विकासाद्वारे महिला सशक्तीकरण साध्य करण्याच्या उद्देशाने महिला आणि बालविकास मंत्रालय आणि कौशल्य विकास उद्योजकता मंत्रालयाने सामंजस्य करार केला आहे. केंद्रीय महिला आणि बाल विकास मंत्री मेनका गांधी आणि केंद्रीय कौशल्य विकास आणि उद्योजकता मंत्री धर्मेंद्र प्रधान यांच्या उपस्थितीत या करारावर स्वाक्षऱ्या झाल्या.
या नव्या उपक्रमामुळे महिलांना, रोजगारक्षम आणि ताबडतोब उत्पन्न होऊ शकणारे कौशल्य प्राप्त करण्यासाठी मदत होणार असल्याचे मनेका गांधी यांनी यावेळी सांगितले.
महिलांच्या आयुष्यात परिवर्तन घडवणारे कौशल्य त्यांना प्रदान करण्याच्या दृष्टीने कार्य करण्याचा आपल्या मंत्रालयाचा निर्धार असल्याचे धर्मेंद्र प्रधान म्हणाले.
N.Sapre/N.Chitale/P.Kor
शिक्षण मंत्रालय
ई 9 देशांच्या शिक्षण मंत्र्यांच्या सल्लामसलत बैठकीत शिक्षण राज्य मंत्र्यांचे संबोधन
नवी दिल्ली, 7 एप्रिल 2021
एसडीजी 4 अर्थात शाश्वत विकास उद्दिष्ट 4 गाठण्याच्या दृष्टीने वेगवान प्रगती करण्यासाठी डिजिटल शिक्षणाचे प्रमाण वाढवणे : या ई 9 देशांच्या उपक्रमाअंतर्गत 6 एप्रिल 2021 रोजी आयोजित करण्यात आलेल्या ई 9 देशांच्या शिक्षण मंत्र्यांच्या सल्लामसलत बैठकीला शिक्षण राज्यमंत्री संजय धोत्रे यांनी संबोधित केले. बांगलादेशच्या शिक्षण मंत्री श्रीमती दिपू मोनी, संयुक्त राष्ट्रांच्या उपमहासचिव श्रीमती अमीना मोहम्मद , ई 9 देशांचे शिक्षण मंत्री आणि संयुक्त राष्ट्र, युनिसेफ आणि यूनेस्कोचे अधिकारी या बैठकीला उपस्थित होते. ई 9 देशांमध्ये बांगलादेश, ब्राझील, चीन, इजिप्त, भारत, इंडोनेशिया, मेक्सिको, नायजेरिया आणि पाकिस्तानचा समावेश आहे.
यावेळी बोलताना धोत्रे यांनी सांगितले की, कोविड 19 महामारीने जगभरात शिक्षणात अडथळा आणला आहे. भारतात इतक्या मोठ्या संख्येने असलेल्या विद्यार्थ्यांना शिक्षण देणे हे खरोखर आव्हान होते. डिजिटल , दूरचित्रवाणी आणि रेडिओ यांसारख्या विविध माध्यमांचा वापर करून, सर्वांनाच गुणवत्तापूर्ण शिक्षणच दिले नाही तर आमच्या मुलांचे शैक्षणिक वर्ष वाया जाणार नाही हे सुद्धा भारत सरकारने सुनिश्चित केले , असे श्री धोत्रे यांनी याबाबत आनंद व्यक्त करीत सांगितले. या महामारीदरम्यान, शिक्षण मंत्रालयाने सुमारे 2.3 दशलक्ष विद्यार्थ्यांसाठी मुख्य अभियांत्रिकी आणि वैद्यकीय अभ्यासक्रमांच्या प्रवेश परीक्षा यशस्वीरित्या घेऊन सुरक्षित परीक्षा घेतल्याचे उदाहरण अन्य देशांसमोर ठेवले, असे त्यांनी सांगितले.
धोत्रे म्हणाले की,सर्वांसाठी परवडणारे शिक्षण सुनिश्चित करण्यासाठी डिजिटल आणि मल्टिमॉडेल शिक्षण आवश्यक आहे, हे या महामारीने दाखवून दिले आहे. यासाठी डिजिटल पायाभूत सुविधा बळकट करणे, साधने आणि डिजिटल कौशल्ये विकसित करणे आवश्यक आहे.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
भूविज्ञान मंत्रालय
उत्तर अंदमान समुद्र आणि पूर्व मध्य बंगालच्या उपसागरात कमी दाबाचा पट्टा
नवी दिल्ली, 9 ऑक्टोबर 2020
भारतीय हवामान विभागाच्या चक्रीवादळ इशारा विभागाने दिलेल्या चेतावणीनुसार, अंदमान समुद्र आणि शेजारील भागात 09 ऑक्टोबर रोजी कमी दाबाचा पट्टा निर्माण झाला आहे. कमी दाबाचा पट्टा पश्चिम-वायव्य दिशेकडे उद्या, 10 ऑक्टोबर 2020 रोजी सरकणार असून मध्य बंगालच्या उपसागरात याची तीव्रता वाढेल.
चक्रीवादळाच्या प्रभावामुळे 11 आणि 12 ऑक्टोबर रोजी आंध्र प्रदेश, ओदिशा, तेलंगण, कर्नाटकातील काही भाग आणि महाराष्ट्रात खराब हवामानाची परिस्थिती निर्माण होईल.
बदलेल्या हवामान परिस्थितीमुळे 10 ऑक्टोबर रोजी मराठवाड्यात कमी ते मध्यम स्वरुपाचा पाऊस पडण्याची शक्यता आहे.
याविषयीच्या अपडेट साठी कृपया www.rsmcnewdelhi.imd.gov.in आणि www.mausam.imd.gov.in ला भेट द्या
विविध भागातील हवामान अपडेट जाणून घेण्यासाठी कृपया मौसम ॲप  डाऊनलोड कराM.Chopade/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
संरक्षण मंत्रालय
व्हाइस चीफ ऑफ आर्मी स्टाफ  प्रशंसापत्र पुरस्कार विजेत्यांची यादी जाहीर
यादीमध्ये महाराष्ट्रातील 14 मानकऱ्यांचा समावेश
नवी दिल्ली, 14 ऑगस्ट 2023
2023 च्या स्वातंत्र्य दिनी देण्यात येणाऱ्या व्हाइस चीफ ऑफ आर्मी स्टाफ  प्रशंसापत्र पुरस्कार विजेत्यांची यादी जाहीर करण्यात आली आहे. या यादीत महाराष्ट्रातील 14 मानकऱ्यांचा समावेश आहे.
त्यांची यादी खाली संलग्न केली आहे:-
संलग्न फाइल :- व्हाइस चीफ ऑफ आर्मी स्टाफ  प्रशंसापत्र ऑगस्ट 2023 प्रदान करण्यात येणाऱ्या व्यक्तींची यादी.S.Bedekar/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 54
गृह आणि शहरी व्यवहार मंत्रालय
मेट्रो रेल प्रणालीसाठी मानके निश्चित करण्याकरिता समितीची स्थापना
नवी दिल्ली, 26 जून 2018
देशातील मेट्रो रेल प्रणालीसाठी मानके निश्चित करण्याकरिता समितीची स्थापना करण्यात आली असून तिच्या अध्यक्षस्थानी डॉ. ई. श्रीधरन यांची नेमणूक करण्यात आली आहे.
मेट्रो संदर्भात अनेक क्षेत्रात स्वदेशी मानके निश्चित करण्याची गरज आहे. यामुळे नव्या मेट्रो प्रकल्पांची अंमलबजावणी विहित नमुन्यात करता येईल. दीर्घकालीन गुंतवणुकीला यामुळे चालना मिळणार असून मेट्रो रेल उभारणी आणि कार्यान्वयाचा खर्च देखील कमी होईल.
सध्या देशातल्या विविध 10 शहरांमध्ये 490 किमीच्या मेट्रो कार्यान्वित आहेत. 600 किमीहून अधिक मेट्रो रेल्वे प्रकल्पांचे काम सुरु असून येत्या काही वर्षात 350 किमीहून अधिक नवे काम सुरु होईल.
N.Sapre/S.Kakade/P.Malandkar
(Visitor Counter : 92
आदिवासी विकास मंत्रालय
अर्जुन मुंडा 17 ऑगस्ट 2020 रोजी "स्वास्थ्य" या आदिवासी आरोग्य आणि पोषण पोर्टलचा ई-प्रारंभ करणार
नवी दिल्ली, 14 ऑगस्ट 2020
केंद्रीय आदिवासी कल्याण मंत्री अर्जुन मुंडा 17 ऑगस्ट 2020 रोजी भारतातील आदिवासींच्या आरोग्य आणि कल्याणासाठी "स्वास्थ्य" या आदिवासी आरोग्य आणि पोषण पोर्टलचा ई-प्रारंभ करणार आहेत. या कार्यक्रमाला राज्यमंत्री रेणुका सिंह सरुता उपस्थित राहणार आहेत. आदिवासी कल्याण मंत्रालयाने पिरामल स्वास्थ्य या उत्कृष्टता केंद्राच्या सहकार्याने, आदिवासींचे आरोग्य आणि अनुसूचित जमातीशी संबंधित पोषणविषयक सर्व माहिती एकाच ठिकाणी उपलब्ध करून देणारे ‘स्वास्थ्य’ हे आदिवासी आरोग्य व पोषण पोर्टल विकसित केले आहे.
देशातील आदिवासी’ लोकसंख्येच्या आरोग्य आणि पोषण संबंधित माहितीसाठी ‘स्वास्थ्य’ हे अशा प्रकारचे पहिले सर्वसमावेशक व्यासपीठ आहे. यात डॅशबोर्ड, नॉलेज रेपॉजिटरी, पार्टनर सेगमेंट, सिकल सेल डिसिजिस  सपोर्ट कॉर्नर आहे. 177 उच्च प्राथमिकता असलेल्या आदिवासी जिल्ह्यांसाठी डॅशबोर्डमध्ये विविध स्रोतांकडून संकलित माहिती आहे. याव्यतिरिक्त, पोर्टलमध्ये आदिवासींचे आरोग्य आणि पोषण संबंधी अनेक स्त्रोतांकडून प्राप्त आदिवासी समुदायावरील संशोधन अभ्यास, नवकल्पना आणि सर्वोत्तम पद्धती देखील आहेत. याव्यतिरिक्त, पोर्टलमधील सिकल सेल डिसीज सपोर्ट कॉर्नर सिकल सेल रोग असलेल्या लोंकाना स्वतःची नोंदणी करण्यासाठी प्रोत्साहित करते. हे पोर्टल विद्यमान ज्ञानाचा पूल साधेल, पुरावा-आधारित धोरण तयार करेल आणि विविध उपाययोजनांना उत्तेजन देईल ज्यामुळे देशातील आदिवासींच्या आरोग्य आणि पोषण स्थितीत व्यापक सुधारणा होईल अशी आशा आहे.
पिरामल स्वास्थ्य व्यवस्थापन आणि संशोधन संस्थेच्या सहकार्याने आदिवासी कल्याण मंत्रालयाने स्थापन केलेल्या पोर्टलचे व्यवस्थापन आरोग्य आणि पोषण ज्ञान व्यवस्थापनातील उत्कृष्टता केंद्राद्वारे केले जाईल. आदिवासींचे आरोग्य आणि पोषण परिणाम सुधारण्यासाठी आदिवासींचे आरोग्य आणि पोषणाची माहिती,संकलित करणे, पुरावे-आधारित धोरण तयार करणे, यशस्वी मॉडेल्स, उत्तम पद्धती आणि नाविन्यपूर्ण उपायचे दस्तऐवजीकरण, ज्ञानाचा प्रसार व आदानप्रदान सुलभ करणे , नेटवर्क तयार करणे आणि हितधारकांशी सहकार्यासाठी हे केंद्र काम करते.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 190
पंतप्रधान कार्यालय
पंतप्रधानांनी अरुणाचल प्रदेशच्या नागरिकांना राज्य स्थापना दिनानिमित्त दिल्या शुभेच्छा
पंतप्रधान नरेंद्र मोदी यांनी अरूणाचल प्रदेशच्या नागरिकांना राज्य स्थापना दिनानिमित्त शुभेच्छा दिल्या आहेत.
"अरुणाचल प्रदेशच्या लोकांना राज्य स्थापना दिनानिमित्त विशेष शुभेच्छा. या राज्याचे जनता, त्यांची संस्कृती, धैर्य आणि भारताच्या विकासाप्रति त्यांची दृढ बांधिलकी यासाठी ओळखले जातात. अरुणाचल प्रदेश आपल्या प्रगतीचा नवा आलेख कायम उंचावत ठेवो, हीच सदिच्छा.", असे पंतप्रधानांनी ट्विटमध्ये म्हटले आहे.
Greetings to the wonderful people of Arunachal Pradesh on the special occasion of their Statehood Day. The people of this state are known for their culture, courage and strong commitment to India’s development. May Arunachal Pradesh keep scaling new heights of progress.
— Narendra Modi  February 20, 2021
S.Tupe/S.Shaikh/P.Kor
पंतप्रधान कार्यालय
गुरुगोविंद सिंगजी यांच्या जयंतीनिमित्त पंतप्रधान एक नाणे प्रकाशित करणार
नवी दिल्ली, 12 जानेवारी 2019
पंतप्रधान नरेंद्र मोदी उद्या नवी दिल्लीत 7 लोक कल्याण मार्ग येथे गुरु गोविंद सिंग यांच्या जयंतीनिमित्त एक नाणे प्रकाशित करणार आहेत. यावेळी उपस्थित समुदायाला पंतप्रधान संबोधित करणार आहेत.
शिखांचे दहावे गुरु ‘गुरु गोविंद सिंग’ हे त्यांची शिकवण आणि मूल्यांच्या माध्यमांतून अनेकांसाठी प्रेरणेचा स्रोत राहिले आहेत. पाटणा येथे 5 जानेवारी 2017 रोजी श्री गुरु गोविंद सिंगजी महाराज यांच्या 350 व्या जयंती समारंभाला पंतप्रधान नरेंद्र मोदी उपस्थित होते. त्यानिमित्त त्यांनी एका स्मृती टपाल तिकीटाचे प्रकाशन केले होते. आपल्या भाषणात पंतप्रधानांनी गुरु गोविंद सिंग यांनी कशाप्रकारे खालसा पंथ आणि भारताच्या विविध भागातील ‘पंज प्यारे’च्या माध्यमातून देशाला एकत्र आणण्याचा विशेष प्रयत्न केल्याचे अधोरेखित केले. गुरु गोविंद सिंगजी यांनी ज्ञानाला त्यांच्या शिकवणीच्या केंद्र स्थानी ठेवले, असे ते म्हणाले.
दुर्बल घटकांसाठी गुरु गोविंद सिंग यांनी दिलेल्या लढ्याचे स्मरण करत पंतप्रधानांनी 30 डिसेंबर 2018 रोजी आकाशवाणीवरुन प्रसारीत झालेल्या त्यांच्या मन की बात या कार्यक्रमात मानवी वेदनांचे निर्मृलन ही सर्वात मोठी सेवा असल्याचा गुरु गोविंद सिंग यांचा विश्वास होता, असे सांगितले. गुरु गोविंद सिंगजी यांच्या कर्तृत्व, त्याग आणि समर्पित वृत्तीची त्यांनी प्रशंसा केली.
18 ऑक्टोबर 2016 रोजी लुढीयाना येथे राष्ट्रीय सुक्ष्म, लघु आणि मध्यम उद्योग पुरस्कार सोहळ्यात गुरु गोविंद सिंग यांच्या संदेशाची आठवण करुन दिली होती. लोकांनी संपूर्ण मानव जाती एक मानावी, ‘कोणीही श्रेष्ठ नाही किंवा कोणीही दुय्यम नाही, कोणीही अस्पृश्य नाही किंवा स्पृश्य नाही’ हा त्यांचा संदेश आजच्या काळालाही लागू आहे. 15 ऑगस्ट 2016 रोजी स्वातंत्र्य दिनी केलेल्या आपल्या भाषणात पंतप्रधानांनी पुन्हा एकदा शिख गुरुंनी देशासाठी केलेल्या त्यागाची आठवण करुन दिली होती.
S. Tupe/ S. Kane/D. Rane
(Visitor Counter : 92
उपराष्ट्रपती कार्यालय
उपराष्ट्रपतींनी, जबाबदार पत्रकारितेचे केले आवाहन
माध्यमांमधील वाढत्या सनसनाटीकरणाबद्दल उपराष्ट्रपतींनी व्यक्त केली चिंता
वृत्तपत्र स्वातंत्र्य लोकशाहीसाठी अपरिहार्यः उपराष्ट्रपती
नेल्लोर एआयआर एफएम स्टेशन इथे 10 केडब्लू एफएम कार्यान्वयनासाठी 100 मीटर मनोऱ्याचे उपराष्ट्रपतींच्या हस्ते उद्घाटन
नवी दिल्ली, 27 एप्रिल 2022
माध्यमांनी नैतिक पत्रकारितेच्या मूल्यांचे पालन करावे आणि जबाबदारीने बातमीदारी करावी असे आवाहन उपराष्ट्रपती एम. व्यंकय्या नायडू यांनी आज केले.
अतिशयोक्ती आणि सनसनाटी बातम्या देण्याच्या प्रवृत्तीबद्दल चिंता व्यक्त करत, हे जनतेला चुकीची माहिती देण्यासारखे आहे असे ते म्हणाले. कधीकधी अशा चुकीच्या माहितीमुळे दहशत पसरु शकते. "सत्याच्या समीप रहा आणि अतिरंजिततेपासून दूर रहा" असे त्यांनी सांगितले.
नेल्लोर येथील ऑल इंडिया रेडिओ एफएम स्टेशनवर 10 केडब्लू एफएम कार्यान्वयनासाठी 100 मीटर मनोऱ्याचे उद्घाटन नायडू यांनी आज केले. आकाशवाणी स्टुडिओत आल्यानंतर लगेचच, नायडू यांनी थेट प्रक्षेपणाद्वारे विशेष संबोधन केले आणि नेल्लोरच्या लोकांना एफएम मनोरा समर्पित केला. माहिती आणि प्रसारण मंत्री असताना त्यांनी ज्या स्टेशनची पायाभरणी केली ती आज कार्यरत झाल्याबद्दल त्यांनी आनंद व्यक्त केला.
लोकशाहीमध्ये वृत्तपत्राचे स्वातंत्र्य अपरिहार्य आहे यावर त्यांनी नंतर एका मेळाव्याला संबोधित करताना भर दिला. विविध मुद्द्यांवर जनतेचे प्रबोधन करण्यात आणि लोकशाही बळकट करण्यात प्रसारमाध्यमे महत्त्वाची भूमिका बजावतात, असे ते म्हणाले. या संदर्भात, त्यांनी राष्ट्रीय विकासात प्रसारण माध्यमांची महत्त्वपूर्ण भूमिका अधोरेखित केली.
डिजिटल युगात प्रसारमाध्यमांचा व्यापक आवाका लक्षात घेता, प्रसारमाध्यमांनी समाजातील वास्तव प्रतिबिंबित करण्याचा आणि पत्रकारितेच्या मुख्य तत्त्वांशी नेहमी बांधील राहण्याचा सल्ला दिला. प्रसारमाध्यमांनी आत्मपरीक्षण आणि स्व-नियमन करण्याचीही गरज आहे असे ते म्हणाले. प्रामाणिक आणि नैतिक पत्रकारितेचे पालन करणाऱ्या माध्यम संस्थांना लोकांनी प्रोत्साहन द्यावे, असेही त्यांनी सुचवले.
दूरचित्रवाणीवरील चर्चांचा घसरलेला दर्जा पाहता, महत्त्वाच्या राष्ट्रीय मुद्द्यांवर अधिक अर्थपूर्ण आणि आदरपूर्ण चर्चा करण्याचे आवाहन त्यांनी केले. भारताची 60 टक्के लोकसंख्या ग्रामीण असल्याची आठवण करून देत त्यांनी सर्व माध्यम संस्थांना ग्रामीण भारतातील मुद्द्यांवर अधिक लक्ष केंद्रित करण्याचे आवाहन केले.
आकाशवाणीची लोकप्रियता आणि लोकांना विविध मुद्द्यांवर शिक्षित करण्यात तिचे महत्त्व उपराष्ट्रपतींनी नमूद केले. अनेक कलाकारांना ओळख मिळवून देण्यात तसेच विस्तार सेवा शेतकर्यांच्या जवळ आणण्यात आकाशवाणीचा कसा मोलाचा वाटा आहे याची आठवण त्यांनी करुन दिली.
आंध्र प्रदेशचे कृषी आणि सहकार, पणन, अन्न प्रक्रिया मंत्री काकानी गोवर्धन रेड्डी, आंध्र प्रदेशचे आमदार कोटामरेड्डी श्रीधर रेड्डी, प्रसारभारतीचे मुख्य कार्यकारी अधिकारी शशी शेखर वेम्पती, आकाशवाणीचे महासंचालक एन वेणुधर रेड्डी आणि इतर मान्यवर यावेळी उपस्थित होते.S.Tupe/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
पंतप्रधान कार्यालय
डॉ. केनेथ डेव्हिड कौंडा यांच्या निधनाबद्दल पंतप्रधानांनी शोक व्यक्त केला
पंतप्रधान नरेंद्र मोदी यांनी झांबियाचे माजी राष्ट्रपती डॉ. केनेथ डेव्हिड कौंडा यांच्या निधनाबद्दल शोक व्यक्त केला आहे.
एका ट्विटमध्ये पंतप्रधान म्हणालेः
"एक प्रतिष्ठित जागतिक आणि मुत्सद्दी नेते डॉ. केनेथ डेव्हिड कौंडा यांच्या निधनाबद्दल ऐकून दुःख झाले. त्यांच्या कुटुंबियांप्रति आणि झांबियामधील जनतेप्रति माझ्या शोकसंवेदना."
विज्ञान आणि तंत्रज्ञान मंत्रालय
भारतीय मानक ब्युरोने पहिल्यांदाच  तळागाळातल्या अभिनव संशोधनावर आधारित मानके विकसित केली
गुजरातमधील वांकानेर येथील मनसुख भाई प्रजापती यांच्या मिट्टीकुल या क्ले कूलिंग कॅबिनेटच्या अभिनव संशोधनासाठी पहिले अधिकृत मानक विकसित करण्यात आले आहे. भारतीय मानक ब्युरो द्वारे विकसित हे मानक विशिष्ट टप्प्यानंतर आंतरराष्ट्रीय बाजारपेठांमधील प्रवेशासाठी आवश्यक आहे.
नॅशनल इनोव्हेशन फाउंडेशन  – या भारत सरकारच्या विज्ञान आणि तंत्रज्ञान विभागाची  स्वायत्त संस्थेने राष्ट्रपती भवनात आयोजित इनोव्हेशन स्कॉलर्स इन-रेसिडेन्स कार्यक्रमात ही कल्पना मांडली होती. भारतीय मानक ब्युरोने या नाविन्यपूर्ण तंत्रज्ञानाची दखल घेतली आणि त्यानंतर एनआयएफ सोबत IS 17693: 2022 ‘नॉन-इलेक्ट्रिक कूलिंग कॅबिनेट मेड ऑफ क्ले ' हे नवीन भारतीय मानक विकसित करण्यात सहभाग नोंदवला.
IS 17693: 2022 'मिट्टीकूल रेफ्रिजरेटर' हे मातीपासून बनवलेले नॉन-इलेक्ट्रिक कूलिंग कॅबिनेट असून तळागाळातील संशोधनावर आधारित पहिले मानक आहे. हे मानक मातीपासून बनवलेल्या नैसर्गिक रेफ्रिजरेटरच्या कूलिंग कॅबिनेटची निर्मिती आणि कामगिरी संबंधित गरजा निर्दिष्ट करते. हे कॅबिनेट मातीच्या माठाप्रमाणेच बाष्पीभवनामुळे थंडावा या तत्त्वानुसार कार्य करते. या कॅबिनेटचा वापर विजेशिवाय नाशवंत अन्नपदार्थ साठवण्यासाठी केला जाऊ शकतो. ते अन्नपदार्थांना नैसर्गिक शीतलता प्रदान करते जेणेकरून ते खराब न होता ताजे राहतील.
हे मानक बीआयएसला संयुक्त राष्ट्रांच्या 17 पैकी 6 शाश्वत विकास उद्दिष्टे  1. , 2 , 5 , 7 , 9 , आणि 12  पूर्ण करण्यासाठी मदत करते.
हे मानक तळागाळातील अभिनव संशोधनांना औपचारिक क्षेत्रातील नवसंशोधनाच्या बरोबरीने वापरण्यास मदत करू शकते. या संशोधनाचे अपेक्षित असलेले काही फायदे आहेत – व्यापार आणि वाणिज्य सुलभीकरण, प्रक्रिया सुधारणा आणि त्या अधिक कार्यक्षम बनवणे, सातत्यपूर्ण कामकाज आणि दर्जा यासाठी मार्गदर्शन, उत्पादने आणि सेवांची तुलना सुलभ करणे, तांत्रिक विकासाला आणखी चालना देणे इत्यादी.
आरोग्य आणि कुटुंब कल्याण मंत्रालय
प्रधानमंत्री गरिब कल्याण पॅकेज : कोविड 19 शी दोन हात करणाऱ्या आरोग्य कर्मचाऱ्यांसाठी असलेल्या आरोग्यविमा योजनेला अजून 180 दिवसांची मुदतवाढ
आतापर्यंत 1351 दावे या योजनेंतर्गत मान्य
नवी दिल्ली, 20 ऑक्टोबर 2021
‘प्रधानमंत्री गरीब कल्याण पॅकेज: कोविड 19 शी दोन हात करणाऱ्या आरोग्य कर्मचाऱ्यांसाठी असलेली आरोग्यविमा योजना’ 30.03.2020 रोजी सुरू झाली. कोविड 19 च्या रुग्णाशी प्रत्यक्ष वा अप्रत्यक्ष संपर्क असणाऱ्या आणि त्यायोगे कोविड संसर्गाचा धोका असणाऱ्या 22.12 लाख सार्वजनिक तसेच आरोग्य कर्मचाऱ्यांना त्यांच्या स्वतःसाठी 50 लाख रुपयांचे अपघाती विमा सुरक्षा कवच पुरवणे हा यामागील उद्देश आहे.
पुढील काळात अभूतपूर्व परिस्थिती उद्भवल्याने राज्य वा केंद्र रुग्णालयांच्या तसेच स्थानिक स्वराज्य संस्थांच्या स्वायत्त रुग्णालयातील, एम्स, कोविड 19 रुग्णांच्या विशेष उपचारांसाठी उभारलेली केंद्रीय मंत्रालयाशी संबधित राष्ट्रीय महत्वाची रुग्णालये यांच्या मागणीवरून बोलावलेले बाहेरील खाजगी रुग्णालयातील कर्मचारी/ निवृत्त/ स्वयंसेवक/स्थानिक संस्था / कंत्राटी कर्मचारी / रोजंदारी कर्मचारी / तात्पुरते कर्मचारी यांनाही या प्रधानमंत्री गरीब कल्याण पॅकेजच्या कक्षात आणले गेले.
या विमा योजनेची मुदत 20.10.2021 रोजी संपत आहे.
कोविड 19 महामारी अजूनही आटोक्यात आलेली नाही आणि कोविड कर्तव्यावर असलेल्या आरोग्य कर्मचाऱ्यांना प्राण गमवावे लागत असल्याची नोंद विविध राज्ये तसेच केंद्रशासित प्रदेशांमधून होत आहे, हे लक्षात घेऊन या विमा योजनेची मुदत 21.10.2021पासून पुढे 180 दिवस वाढवली आहे. त्यामुळे कोविड19 रुग्णांवर उपचार करणाऱ्या आरोग्य कर्मचाऱ्यांवर अवलंबून असणाऱ्यांना सुरक्षा कवच मिळेल. आतापर्यंत या योजनेंतर्गत 1351 दाव्यांमध्ये भरपाई चुकती करण्यात आली आहे.
या संदर्भात 20.10.2021 या तारखेचे पत्र सर्व राज्ये तसेच केंद्रशासित प्रदेशांच्या आरोग्य विभागाचे अतिरिक्त मुख्य सचिव/ आरोग्य विभागाचे प्रधान सचिव यांना त्यांच्या संबधित राज्यांमध्ये वा केंद्रशासित प्रदेशांमधील आरोग्य कर्मचाऱ्यांमध्ये प्रसिद्धी देण्यासाठी पाठवण्यात आले आहे.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 235
पंतप्रधान कार्यालय
ज्येष्ठ तेलुगू अभिनेते कैकला सत्यनारायण यांच्या निधनाबद्दल पंतप्रधानांनी व्यक्त केला शोक
नवी दिल्ली, 23 डिसेंबर 2022
ज्येष्ठ तेलुगू अभिनेते कैकला सत्यनारायण यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
आपल्या ट्विटर संदेशात पंतप्रधान म्हणाले;
"प्रसिद्ध चित्रपट अभिनेते कैकला सत्यनारायण गारू यांच्या निधनाने अत्यंत दुःख झाले आहे. ते त्यांच्या अप्रतिम अभिनय कौशल्यासाठी आणि विविध भूमिकांमुळे आबालवृद्धांमधे लोकप्रिय होते. त्यांच्या कुटुंबीयांच्या आणि चाहत्यांच्या दुःखात मी सहभागी आहे.
ओम शांती."
S.Kakade/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- Over 174 cr vaccine doses have been administered so far under Nationwide Vaccination Drive
- India's Active caseload currently stands at 3,70,240
- Active cases stand at 0.87%
- Recovery Rate currently at 97.94%
- 82,988 recoveries in the last 24 hours increases Total Recoveries to 4,18,43,446
- 30,615 new cases recorded in the last 24 hours
- Daily positivity rate 
- Weekly Positivity Rate 
- 75.42 cr Total Tests conducted so far; 12,51,677 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 16 फेब्रुवारी 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालांनुसार, गेल्या 24 तासांत लसीच्या 41.54 लाखांहून अधिक  मात्रा देऊन भारतातील कोविड-19 प्रतिबंधक लसीकरण व्याप्तीने 173.86 कोटी  मात्रांचा टप्पा पार केला आहे. 1,95,98,966 लसीकरण सत्रांच्या माध्यमातून या मात्रा देण्यात आल्या.
गेल्या 24 तासांत 82,988 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,18,43,446 झाली आहे. परिणामी, भारतातील कोरोनामुक्तीचा दर 97.94%.इतका आहे.
गेल्या 24 तासात 30,615 नव्या कोरोना रुग्णांची नोंद झाली. भारतातील उपचाराधीन कोरोनाबाधितांची संख्या सध्या 3,70,240 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.87% आहे.
देशभरात चाचण्यांची क्षमता सातत्याने वाढवली जात आहे. गेल्या 24 तासात एकूण 12,51,677 चाचण्या करण्यात आल्या. भारताने आतापर्यंत एकूण 75.42 कोटींपेक्षा जास्त  चाचण्या केल्या आहेत. देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 3.32% आहे आणि दैनंदिन पॉझिटिव्हिटी दर देखील 2.45% नोंदविण्यात आला आहे..
इतर अपडेट्स :
- राज्ये आणि केंद्रशासित प्रदेश सरकारे यांच्याकडे न वापरलेल्या 11 कोटी 88 लाखाहून अधिक मात्रा अजूनही शिल्लक आहेत.
महत्त्वाचे ट्विट्सS.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115